তাশাহুদ পাঠ করার সময়ও যথারীতি এর শব্দগুলোর অর্থের দিকে খেয়াল রাখবে। স্মরণ করবে আমাদের প্রিয়নবী যখন মিরাজের রজনীতে আল্লাহ্u200cর সন্নিকটে উপনীত হয়েছিলেন তখন তিনি বলেছিলেন আত্তাহিয়্যাতু লিল্লাহি ওয়াস সালাওয়াতু  ওয়াত্তায়্যিবাতু --আমার আত্মিক দৈহিক ও আর্থিক সকল ইবাদত একমাত্র আল্লাহরই জন্য। তখন আল্লাহ্ বলেছিলেন, আস সালামু আলাইকা আইয়্যুহান্নবীয়্যু ওয়া রাহমাতুল্লাহি ওয়া বারাকাতুহু -হে নবী! আপনার উপর সালাম এবং আল্লাহর রহমত ও বরকত। রাসুল সা. তখন মানবজাতির মধ্যস্থ সকল মুমিন উত্তম বান্দাদের জন্যও ঐ রহমতের আবেদন করে বলেছিলেন, আস-সালামু আলাইনা ওয়া আলা ইবাদিল্লাহিস সালিহীন -আমাদের উপর এবং সকল উত্তম বান্দাদের উপরও শান্তি বর্ষণ করুন। তখন উচ্ছসিত ফিরিশতারা বলে উঠেছিল, আশ্u200cহাদু আল লা ইলাহা ইল্লাল্লাহু ওয়া আশ্u200cহাদু আন্না মুহাম্মাদান  আবদুহু ওয়া রাসুলুহু -সাক্ষ্য দিচ্ছি যে আল্লাহ ব্যতীত কোন ইলাহ্ বা উপাস্য নেই এবং আরও সাক্ষ্য দেই যে মুহাম্মদ তার বান্দা ও রাসুল। লক্ষ্য কর, আমাদের প্রিয় নবী শুধু এমন চরম মুহুর্তেও সকল মানবজাতির কথাকে স্মরণ রেখেছেন। তাদের জন্য আল্লাহর নিকট রহমত ও বরকতের আবেদন বা সুপারিশ করেছেন। তাদের ভুলে যান নি। এরূপ তিনি আখিরাতেও গুনাহ্u200cগার মুমিনদের ভুলে যাবেন না। তাদের জন্য সুপারিশ করবেন। এজন্যই তো আল্লাহ্ তাকে রাহমাতাল্লিল আলামীন বা জগতসমূহের জন্য রহমত বলেছেন। যেহেতু তিনি তার চরম মিলন মুহুর্ত মিরাজের সময়ও আল্লাহর  বান্দাদের ভুলেন নাই তাদের জন্য সুপারিশ করেছেন তাই আখিরাতেও তাকে শাফায়াতের মহান অধিকারী করা হবে। সকল নবী-রাসুলই সেই শাফায়াতের মুখাপেক্ষী হবে। আত্তাহিয়্যাতু পড়ার সময় এঘটনা কে মনে মনে স্মরণ করবে।  সালাত যদি দুরাকাতের বেশী হয় তবে এরপর আল্লাহু আকবার বলে পরবর্তী রাকাতের জন্য দাঁড়িয়ে যাবে।